Hääletused
Juhataja
Järgmine päevakorrapunkt on hääletamine.
(Hääletuse tulemused ja muud üksikasjad: vt protokoll)
Robert Atkins
Lugupeetud juhataja! Mul on töökorralduslik küsimus. Ma arvan, et te peaksite kuulutama esimese hääletuse välja kell 12, siis inimesed istuksid maha ja osaleksid selles, mitte te ei peaks ootama, kuni nad maha istuvad, et selles osaleda, ning alles siis hääletust välja kuulutama.
(Aplaus)
Juhataja
Ma püüan sellega arvestada.
Sergio Paolo Francesco Silvestris
(IT) Lugupeetud juhataja! Ma palun vabandust selle vahelesegamise pärast, kuid itaallaste valitud Euroopa Parlamendi liikmena on minu kohustuseks tervitada siit saalist aupaklikult ja lugupidavalt oma kodumaa presidenti Giorgio Napolitanot, kes seisab Itaalia põhiseaduslike väärtuste ja riikliku ühtsuse eest.
Siin saalis tuleb Itaalia presidendile viidata üksnes austuse ja viisakusega.
(Aplaus)
Juhataja
Nüüd läheme edasi hääletuse juurde.
